**Põlva Kooli hoolekogu 13.09.2018. a koosoleku protokoll nr 1-18/19**

Koht: Põlva Kooli direktori kabinet Lina tn 21

Algus kell 17.35; lõpp kell 18.20.

Osavõtjad: Ülo Plakso, Marika Rehemets, Mait Kuusik, Jaan Konks, Piret Valdmaa, Koit Nook, Kaire Palo, Maichl Suur

Puudusid: Toomas Nigola, Andres Vijar, õpilasesinduse esindaja (lõpetas kevadel kooli)

Päevakord

1. Põlva Kooli direktori taotlus nõusoleku andmiseks klassi õpilaste piirnormi suurendamiseks

2. Hoolekogu eelmise aasta tegevuse aruanne. Hoolekogu esimees Ü. Plakso

3. Uue õppeaasta tegevuskava arutelu

4. Jooksvad küsimused

**1. Põlva Kooli direktori taotlus nõusoleku andmiseks klassi õpilaste piirnormi suurendamiseks**

Arutleti

Klassis õpilaste normarv on 24 õpilast, aga kuna just reaalsuuna klassidesse on nõudlus suur siis seal on õpilaste arv üks kuni kaks õpilast rohkem. Selleks õppeaastaks on klassikomplektid kinnitatud, seega hoolekogu otsus ei muudaks nii või teisiti enam midagi. Hääletuse tulemus klassikomplekti suurendamise poolt 5 ja vastu 2 hoolekogu liiget.

Ettepanek

Järgmise õppeaasta klassi õpilaste piirnormi suurendamise nõusoleku taotlus esitada hoolekogule vähemalt kaks kuud enne õppeaasta algust. Sooviavaldused õppesuuna valikuks küsida juba kevadel ja samas ka kinnitada pingerea koostamise põhimõtted. Siis saab hoolekogu teha otsuse enne õppeaasta algust klassikomplektide suuruse osas.

**2. Hoolekogu eelmise aasta tegevuse aruanne. Hoolekogu esimees Ü. Plakso**

Arutleti

Ülo Plakso andis ülevaate eelmise õppeaasta koosolekutest ja vastuvõetud otsustest, käsitletud teemadest ja muudest hoolekogu puuduvatest tegevustest.

Ettepanek

Põlva Kooli hoolekogu soovib jätkata tööd probleemsete õpilastega. Arendada edasi nn. mentorluse ideed probleemsete lastega.

**3. Uue õppeaasta tegevuskava arutelu**

Arutleti

19. septembril valitakse hoolekogusse uued liikmed ja uus hoolekogu peaks kogunema võimalikult kiiresti peale valimisi. Esimene töö uuel volikogul on eelarve arutamine ja omavalitsusele esitamine arvamuse andmiseks.

Ettepanek

Põlva Kooli hoolekogu liikmed kogunevad kohe peale kooli üldkoosolekut ja otsustavad uue koosoleku aja. Koosoleku kutsub kokku kooli direktor, sest uute liikmete valimisega lõppevad hoolekogu esimehe ja aseesimehe volitused.

**4. Jooksvad küsimused**

J. Konks: Mammaste maja lapsed ei jõua huviringidesse õigeaegselt, mis toimuvad Lina tänava majas ja vastupidi.

Ettepanek

Suhelda huviringi juhiga, kas annab ringide aegu nihutada 10-15 minutit. Suure huvi korral on äkki mõeldav ka sama ringi korraldamine mõlemas majas. Kas on võimalik korraldada koolide vahel transport?

P. Valdmaa: Kas turvamees on ka uuel õppeaastal Kesk tänava koolimajas?

K. Nook: Majas sees ei ole aga patrullivad kooli ümbruses.

K. Nook: Sellel õppeaastal on Põlva Koolis 913 õpilast. Kesk tänava koolimaja remont on graafikus ja lõpptähtaeg on juuni 2019.

17.09.2018

Hoolekogu esimees Ülo Plakso Protokollis Marika Rehemets

/allkirjastatud digitaalselt/ /allkirjastatud digitaalselt/